
 Sociālās integrācijas valsts aģentūras maksas pakalpojumu cenrādis
	Priekšlikums
Tieslietu ministrijā ir izskatīts Labklājības ministrijas precizētais Ministru kabineta noteikumu projekts “Grozījums Ministru kabineta 2013. gada 24. septembra noteikumos Nr.1002 “Sociālās integrācijas valsts aģentūras maksas pakalpojumu cenrādis”” (turpmāk – projekts) un par to izsakām šādu priekšlikumu.  
Tieslietu ministrija vērš uzmanību, ka šobrīd Vienotajā tiesību aktu projektu portālā nav redzams aktuālais grozījumu projekts, kāds tas ir pēc Tieslietu ministrijas iebilduma par Ministru kabineta 2013. gada 24. septembra noteikumu Nr.1002 “Sociālās integrācijas valsts aģentūras maksas pakalpojumu cenrādis” (turpmāk – noteikumi) papildināšanu ar 11. punktu. Tikai no izziņas par atzinumos izteiktajiem iebildumiem un projekta konsolidētās versijas varam secināt, ka Tieslietu ministrijas iebildums ir ņemts vērā un projekts neparedz noteikumus papildināt ar 11. punktu. Ievērojot minēto, lūdzam projekta turpmākā virzībā nodrošināt korektu dokumentu ievietošanu  Vienotajā tiesību aktu projektu portālā.

